

**СТОЛИЧНА ОБЩИНА**

София 1000, ул. Московска № 33, [www.sofia.bg](http://www.sofia.bg)



ЧРЕЗ

КМЕТ НА РАЙОН

ДО

ДИРЕКТОР НА училище

ДО ДИРЕКТОР НА ЦЕНТЪР ЗА ПОДКРЕПА

НА ЛИЧНОСТНО РАЗВИТИЕ-СПОРТНА ШКОЛА-СОФИЯ

към рег. № СОА24-ТД26-9995/17.07.2024 г.

**ОТНОСНО:** *Писмо с вх. №* СОА24-ТД26-9995/17.07.2024 г.*- покана за участие в четвърто издание на националната верига турнири по мини волейбол “Малки Великани“ 2024 г.*

УВАЖАЕМИ/A ГОСПОДИН/ГОСПОЖО КМЕТ,

УВАЖАЕМИ/А ГОСПОДИН/ГОСПОЖО ДИРЕКТОР,

Застрахователна компания „Булстрад Виена иншурънс груп“ със съдействието на Столична община, Направление „Култура, образование, спорт и младежки дейности“ и Регионалното управление по образование София-град организират за четвърта година Национална верига турнири по мини волейбол „Малки Великани“ 2024 г. за ученици 5-6 клас.

Инициативата стартира през 2018 година и към настоящия момент продължава да провокира интереса на подрастващите към спорта волейбол, като същата подкрепя местните общности, чрез създаване на условия за подрастващите и техните семейства да се забавляват и да прекарват повече време заедно. Инициативата е дългосрочна и насочена към развиване на социалните умения на учениците чрез спортни активности, поднесени по атрактивен за тях начин.

През 2024 година покана за включване и участие във веригата турнири „Малки Великани“ е отправена към училищни отбори от цялата страна, за ученици на възраст V-VI клас.

Технически организатор на веригата е Агенция за спортен маркетинг „Реал – Спорт“. Организаторът предоставя грамота за участие и 1 /една/ волейболна топка „Микаса“ на всяко училище, заявило желание за участие в срок и взело участие в съответния турнир.

Всички разходи, свързани с провеждането на зоналните турнири, като медицинско обслужване, съдийски и техническо обезпечаване, награди, са за сметка на организатора.

Разходите за застраховка на участниците в турнирите, на база подписан и заверен списък от училището-участник също са за сметка на организатора.

Класиралият се на първо място отбор става носител на „Купата на Булстрад” 2024 за съответната зона, получава купа, медали и специална награда – ваучер за спортна екипировка на стойност 1000 лева. Класиралите се на второ и трето място получават купа и медали.

Приемете покана за участие **в** Националната верига турнири „Малки великани“ 2024, чрез включване с училищен отбор по волейбол.

Заявки за участие се подават по електронна поща до 20 октомври 2024 г. - [malki.velikani@realsport.bg](mailto:malki.velikani@realsport.bg)

Информация за инициативата ще бъде качена на електронен портал на Столична община, рубрика „Спорт и младежки дейности“ – Новини спорт – линк: <https://www.sofia.bg/sport-news>.

За информация и заявки:

[malki.velikani@realsport.bg](mailto:malki.velikani@realsport.bg)

д-р Ванина Миланова - тел: 0884 194 960, организационни въпроси

Люсиен Велчев – тел: 0888 621 546, спортно-технически въпроси

Тони Михайлова, технически координатор – тел: 0887 547 777;

Приложения:



С уважение,



Изготвил чрез АИССО,

Валентина Ликова, гл. експерт в отдел „Спорт“